ختیځ زون سیمه ییز ریاست رییس په ننګرهار کې د سرې میاشتې ځانګړی ټیکټ پلورنکو څخه بېلابېل نظارت ترسره کړ: نن پنج شنبه د ربیع الثانی د میاشتې په ۴ مه، د افغانی سرې میاشتې ځانګړې اونۍ چې هر کال د تلې د ۲۴ مې څخه تر ۳۰ مې نېټې پورې په ټول هېواد کې د زړه سوری ماشومانو د تداوۍ او پېښځپلو کورنیو سره د کومک لپاره د مرستې راټولو په موخه لمانځل کېږی، په یاده موده کې د افغانی سرې میاشتې کارکوونکی او رضاکارانو په عامه ځایونو کې د اعانې راټولو په موخه د افغانی سرې میاشتې ځانګړی ټیکټونه پلوری په همدې پار د افغانی سرې میاشتې د ختیځ سیمه ییز ریاست رییس مولوی حیات الله صافی د یوه پلاوی په ملتیا د خوږیاڼو ولسوالۍ اړوند چمتلې ښارګوټی او د ډنډونو میلې ته د افغانی سرې میاشتې لخوا د مؤظف شویو ټیمونو څخه د تشویق او همکارۍ په موخه رسمی وکړ. په دې سفر کې د افغانی سرې میاشتې د ختیځ زون سیمه ییز ریاست رییس مولوی حیات الله صافی مؤظف شویو ټیمونو ته د اعانې راټولو په اړه لازمې لارښونې وکړې او د اعانې راټولو په برخه کې یې ورسره همکاری هم وکړه. د یادونې وړ ده چې د افغانی سری میاشتې د ځانګړې اونۍ نن څلورمه ورځ ده چې د سرې میاشتې کارکونکی او رضاکاران د ښار په مختلفو ځایونو، چک پوانټونو، ولسوالیو، پوهنتونونو، مکتبونو، لویو لارو او عامه ځایونو کې د اعانې په راټولو بوخت دی